EkBass/fiwiki-20250220-pages-articles huggingface dataset:
Kun rock’n’roll tuli Suomeen 3 – Mikset mua huomaa

20 suosikkia – Kun rock’n’roll tuli Suomeen 3 – Mikset mua huomaa on kokoelmalevy vuodelta 1999. Se sisältää eri esittäjien rock-kappaleita vuosilta 1960-1972. Levy on osa 20 suosikkia -kokoelmalevysarjaa ja kolmas ja viimeinen Kun rock’n’roll tuli Suomeen -sarjan kokoelmista. == Kappaleet == # "Mikset mua huomaa" (- Happy Together -) - 2:48 New Joys, 1967 # "Mua kiusaat vain" (- Don't Bother Me -) - 2:19 The Esquires, 1964 # "Älä hylkää rakkautta" (- Don't Throw Your Love Away -) - 2:07 The Five Comets, 1964 # "Meni remonttiin" (- Mr. Lovin' Luggage Man -) - 2:32 Topmost, 1968 # "Perjantai" (- Friday -) - 2:49 The First, 1967 # "Love Potion N:o 9" - 1:54 Jan Rohde & The Adventurers, 1963 # "Tuhkaa" (- Homburg -) - 3:29 Eddy, 1968 # "Hey Boba Lou" - 2:16 Danny & The Islanders, 1964 # "Diggety Doggety" - 1:47 Ronny & The Loaferis, 1964 # ""In" Crowd" - 2:56 Topmost, 1966 # "Meidän yhteinen" (- From Me To You -) - 2:04 Ann Christine & Johnny & The Hounds, 1964 # "Kuuluthan mulle Windy" (- Windy -) - 2:31 New Joys, 1967 # "Farmer John" - 2:12 Antti "Andy" Einiö & The Islanders, 1964 # "Dona Dona" - 2:21 Roosters, 1965 # "Ei itkut enää auta" (- Days Of Pearly Spencer -) - 2:31 Eddy, 1967 # "Doin' The Jenka" - 1:42 Jan Rohde & The Adventurers, 1963 # "Bella" - 3:00 The Roosters, 1965 # "Nainen tummissa" (- Lady In Black -) - 3:35 Lemon, 1972 # "Tamburiininsoittaja" (- Green Tambourine -) - 2:18 New Joys, 1968 # "Tuuli ja erämaa" (- A Voice In The Wilderness -) - 2:27 Jorma Kalenius, 1960 Luokka:Vuoden 1999 kokoelma-albumit Luokka:Suomalaiset rockalbumit
Jean-Charles de Borda

Jean-Charles de Borda (4. toukokuuta 1733 Dax – 19. helmikuuta 1799 Pariisi) oli ranskalainen matemaatikko, fyysikko, politiikan tutkija ja laivaston upseeri. Hänen kehittämänsä äänestyssääntö tunnetaan nimellä Bordan menetelmä. Hän oli Ranskan tiedeakatemian jäsenenä vuodesta 1764. == Lähteet == == Aiheesta muualla == Luokka:Ranskalaiset politiikan tutkijat Luokka:Ranskalaiset matemaatikot Luokka:Ranskalaiset fyysikot Luokka:Ranskan tiedeakatemian jäsenet Luokka:Vuonna 1733 syntyneet Luokka:Vuonna 1799 kuolleet
Saksan Grand Prix 2005

Saksan Grand Prix 2005 oli Formula 1 -sarjan osakilpailu, joka ajettiin 24. heinäkuuta 2005 Hockenheimringilla Saksassa. Kilpailun voitti Renault'lla ajanut Fernando Alonso, jolle voitto oli kauden kuudes. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Fernando Alonso Renault 67 1.26.28,599 3 10 2 10 Juan Pablo Montoya McLaren-Mercedes 67 + 22,569 20 * 8 3 3 Jenson Button BAR-Honda 67 + 24,422 2 6 4 6 Giancarlo Fisichella Renault 67 + 50,587 4 5 5 1 Michael Schumacher Ferrari 67 + 51,690 5 4 6 17 Ralf Schumacher Toyota 67 + 52,242 12 3 7 14 David Coulthard Red Bull-Cosworth 67 + 52,700 11 2 8 12 Felipe Massa Sauber-Petronas 67 + 56,570 13 1 9 15 Christian Klien Red Bull-Cosworth 67 + 1.09,818 10 10 2 Rubens Barrichello Ferrari 66 + 1 krs. 15 11 8 Nick Heidfeld Williams-BMW 66 + 1 krs. 7 12 4 Takuma Satō BAR-Honda 66 + 1 krs. 8 13 21 Christijan Albers Minardi- Cosworth 65 + 2 krs. 16 14 16 Jarno Trulli Toyota 64 + 3 krs. 9 15 11 Jacques Villeneuve Sauber-Petronas 64 + 3 krs. 14 16 19 Narain Karthikeyan Jordan- Toyota 64 + 3 krs. 19 17 18 Tiago Monteiro Jordan-Toyota 64 + 3 krs. 18 18 20 Robert Doornbos Minardi-Cosworth 63 + 4 krs. 17 NC 7 Mark Webber Williams-BMW 55 + 12 krs. 6 Kesk. 9 Kimi Räikkönen McLaren-Mercedes 32 Hydrauliikka 1 Lähde: Lähde: Lähde: Lähde: Lähde: Lähde: Lähde: Lähde: == Muuta == *Juan Pablo Montoya lähti kilpailuun ruudusta 20 moottorivaihdon takia. *Robert Doornbosin ensimmäinen Grand Prix *Mercedesin 60:s kilpailun nopein kierros == Lähteet == Luokka:Formula 1 -kausi 2005 Luokka:Saksan Grand Prix
Sulokaposiipi

Sulokaposiipi (Heliconius erato) on Keski- ja Etelä-Amerikassa tavattava täpläperhosten (Nymphalidae) heimoon kuuluva päiväperhonen. Lajin siipien kärkiväli on noin 5,5–8,2 cm. Väriltään se on punamusta. Luokka:Kaposiivet ja hopeatäplät
Eduard Artemjev

Eduard Nikolajevitš Artemjev (; 30. marraskuuta 1937 Novosibirsk – 29. joulukuuta 2022 Moskova) oli venäläinen elektronisen musiikin ja elokuvamusiikin säveltäjä. Hän opiskeli Moskovan konservatoriossa. Artemjevin tunnetuimpia töitä ovat musiikit Andrei Tarkovskin elokuviin Solaris (1972) ja Stalker (1979). == Lähteet == Luokka:Venäläiset säveltäjät Luokka:Vuonna 1937 syntyneet Luokka:Vuonna 2022 kuolleet
Kenianturako

Kenianturako (Tauraco hartlaubi) on afrikkalainen turakolintu. Se on nimetty Gustav Hartlaubin kunniaksi. == Koko ja ulkonäkö == Linnun pituus on 40–44 cm ja paino 195–275 g. Vihreä kyyhkynkokoinen turako, jonka kirkkaanpunaiset käsisulat erottuvat lennossa. Tuuhea töyhtö ja sinimusta niska. Naamassa on valkoiset laikut ja silmän takana punaiset laikut. Nuori lintu muistuttaa vanhaa lintua mutta sen puku ei ole niin kirkas eivätkä käsisulat niin kirkkaanpunaiset.Answers.com == Esiintyminen == Kenianturako elää Itä- Afrikassa Keniassa, Tansaniassa ja Ugandassa. Sen elinalueen laajuus on noin 170 000 neliökilometriä ja sen kanta on elinvoimainen. Laji on suosittu lemmikkilintu eri puolilla maailmaa ja Tansaniassa laji on huolestuttavasti vähentynyt kaupallisen pyynnin takia. Suomessa turakot ovat hyvin harvinaisia lemmikkejä. == Elinympäristö == Ikivihreät vuoristometsät 1 400–3 250 metrin korkeuteen sekä kaupunkien puistot. == Lisääntyminen == Risupesä on puun oksalla 2,5–8 m korkealla. Naaras munii 2 munaa, joita molemmat puolisot hautovat 22–23 päivää. 17–18 päivän ikäisinä poikaset alkavat kiipeillä pesäpuun oksilla ja aloittavat lentoharjoitukset 4 viikon ikäisinä. == Ravinto == Syö etupäässä hedelmiä ja marjoja mutta myös kukkia ja hyönteisiä. Suosii erityisesti mustia ja tummanpunaisia hedelmiä. == Lähteet == Luokka:Turakolinnut
Frank Mancuso

Frank Octavius Mancuso (23. toukokuuta 1918 – 4. elokuuta 2007) oli yhdysvaltalainen baseballpelaaja ja poliitikko, joka istui Houstonin kaupunginvaltuustossa Teksasissa vuosina 1963–1993. Hän pelasi MLB-tasolla vuosina 1944–1947. Myös Mancuson vanhempi veli Gus Mancuso (1905–1984) menestyi baseballissa. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset poliitikot Luokka:Vuonna 1918 syntyneet Luokka:Vuonna 2007 kuolleet
Théodore Dubois

François Clément Théodore Dubois [dybwa] (24. elokuuta 1837 Rosnay – 11. kesäkuuta 1924 Pariisi) oli ranskalainen säveltäjä, urkuri ja opettaja. Hän opiskeli Pariisin konservatoriossa Ambroise Thomas'n johdolla ja voitti vuonna 1861 Prix de Romen. Dubois työskenteli urkurin ja kuoromestarin viroissa kirkoissa. Hän opetti vuodesta 1871 Pariisin konservatoriossa, jossa hänen maineikkaimpia opiskelijoitaan olivat Paul Dukas ja Florent Schmitt. Dubois oli konservatorion johtaja vuosina 1896–1905. Hän joutui eroamaan herätettyään kohun kieltäytymällä myöntämästä Prix de Romea Maurice Ravelille. Duboisin seuraaja oli Gabriel Fauré. Dubois'n tuotantoon kuuluvat muiden muassa oratorio Les sept paroles du Christ (1867) ja Toccata uruille (1889). Hän sävelsi myös oopperoita. == Lähteet == Luokka:Ranskalaiset säveltäjät Luokka:Ranskalaiset urkurit Luokka:Vuonna 1837 syntyneet Luokka:Vuonna 1924 kuolleet
Jeff Hartwig

Jeff Hartwig (s. 25. syyskuuta 1967 St. Louis, Yhdysvallat) on yhdysvaltalainen seiväshyppääjä. Hartwig sai hopeaa Maebashin sisäratojen MM- kilpailuissa 1999 tuloksella 595 cm. Hän voitti Yhdysvaltain mestaruuden ulkoradoilla 1998, 1999, 2002 ja 2003 sekä sisäradoilla 1999 ja 2007. Lisäksi hän voitti kultaa Hyvän tahdon kisoissa 1998 ja GP-finaalin 2002. Hän ylitti urallaan kuusi metriä viidessä ulkorata- ja kahdessa hallikilpailussa. Hänen ennätyksensä on 603 cm, jolla hän jakaa kaikkien aikojen ulkoratatilaston kuudennen sijan Okkert Britsin ja Thiago Braz da Silvan kanssa. Hartwigin ennätys sisäradoilla on 602 cm. Hänen uransa oli pitkä: hän edusti Yhdysvaltoja vielä Pekingin olympialaisissa 2008 hypättyään maansa olympiakarsinnoissa Eugenessa yli 40-vuotiaiden maailmanennätyksen 570 cm. Hän lopetti uransa tuon kauden jälkeen. ==Katso myös== * Luettelo kuusi metriä ylittäneistä seiväshyppääjistä ==Lähteet== Luokka:Yhdysvaltalaiset seiväshyppääjät Luokka:Vuonna 1967 syntyneet Luokka:Elävät henkilöt
Florent Schmitt

Florent Schmitt (28. syyskuuta 1870 – 17. elokuuta 1958) oli ranskalainen säveltäjä. Hän opiskeli vuodesta 1889 Pariisin konservatoriossa opettajinaan Albert Lavignac, Théodore Dubois, Jules Massenet ja Gabriel Fauré. Schmitt voitti vuonna 1900 Prix de Romen. Schmittin tuotantoon sisältyy muun muassa pianokvintetto (1908) ja orkesterimusiikkia. Hän työskenteli vuosina 1929–1939 Le Temps'n musiikkiarvostelijana, ja hänestä tehtiin vuonna 1952 Kunnialegioonan jäsen. Schmitt, Florent Schmitt, Florent Schmitt, Florent
Prinsessa ja sammakko

Prinsessa ja sammakko (The Princess and the Frog, alkuperäiseltä työnimeltään The Frog Princess) on Disneyn 49. animaatioelokuva, joka sai ensi-iltansa 11. joulukuuta 2009. Sen ohjaajina toimivat John Musker ja Ron Clements, joiden aiempia ohjauksia ovat muun muassa Oscar-voittajat Pieni merenneito, Basil Hiiri – Mestarietsivä, Aladdin, Herkules ja Aarreplaneetta. == Tuotanto == Prinsessa ja sammakko on tehty tietokoneanimaation sijaan perinteisenä piirrosanimaationa. Disneyn edellinen käsityönä tehty kokoillan piirroselokuva oli Lehmäjengi (2004). == Juoni == Maldonian prinssi Naveen solmii 1920-luvun New Orleansissa sopimuksen tohtori Facilier -nimisen noitatohtorin kanssa, mutta häijy mies huijaa prinssiä ja muuttaa tämän ilkeyksissään sammakoksi. Kun Naveen tapaa kauniin Tianan, hän luulee tyttöä prinsessaksi ja pyytää suukkoa loitsun perumiseksi. Sen seuraamus ei kuitenkaan ole aivan sellainen, kuin Naveen olisi toivonut: myös Tiana nimittäin muuttuu sammakoksi. Niinpä parivaljakon on lähdettävä etsimään 197-vuotiasta voodoo-noitaa, Mama Odieta. Vain hän voi perua loitsun. == Ääninäyttelijät == Alkuperäinen näyttelijä Suomalainen näyttelijä Rooli Elizabeth Dampier (nuori) Anika Noni Rose (aikuinen) Ninni Norra (nuori) Laura Voutilainen (aikuinen) Tiana Bruno Campos Reino Nordin Prinssi Naveen Keith David Veeti Kallio "Varjomies" tohtori Facilier Breanne Brooks (nuori) Jennifer Cody (aikuinen) Seera Alexander (nuori) Malla Malmivaara (aikuinen) Charlotte Michael-Leon Wooley Sasu Moilanen Louis Jim Cummings Puntti Valtonen tulikärpänen Ray Peter Bartlett Vesa Hämes Lawrence Terrence Howard Ilkka Merivaara James Oprah Winfrey Merja Larivaara Eudora Jenifer Lewis Ritva Oksanen Mama Odie John Goodman Eero Saarinen "Isukki" La Bouff Ritchie Montgomery Antti Jaakola Rampe Don Hall, Paul Briggs, Kevin Michael Richardson, Emeril Lagasse Heikki Sankari, Tuomas Uusitalo, Ella Pyhältö, Pasi Ruohonen, Juha Paananen, Jan Bäckman, Kea Porthan, Juhana Vaittinen, Aapo Pennanen sivuäänet Suomenkielisen version ohjasi Markus Bäckman ja käännöksestä vastasi Tuija Korhonen.http://umami.fi/kulttuuri/elokuvat-kulttuuri/tiia/prinsessa-ja- sammako-sadun-suomalaiset-aanet/ == Vastaanotto == Helsingin Sanomien Nyt- liitteessä kolme kriitikkoa antoi elokuvalle pistekeskiarvon 2,7. == Lähteet == ==Aiheesta muualla == * Prinsessa ja sammakko (2009) Filmgoer-sivustolla Luokka:Disneyn animaatioelokuvat Luokka:Vuoden 2009 yhdysvaltalaiset elokuvat Luokka:John Muskerin ohjaamat elokuvat Luokka:Ron Clementsin ohjaamat elokuvat Luokka:Seulonnan keskeiset artikkelit
Wiklund

Wiklund tai Viklund voi tarkoittaa seuraavia: * Sokos Wiklund, tavararalo Turussa * Wiklund tai Viklund, seuraavien henkilöiden sukunimi: ** Adolf Wiklund (1879–1950), ruotsalainen säveltäjä, pianisti ja kapellimestari ** Adolf Wiklund (1921–1970), ruotsalainen ampumahiihtäjä ** Annika Wiklund (s. 1967), ruotsalais-suomalainen rocklaulaja ** Antti Wiklund (1884–1924), suomalainen pikaluistelija ** Axel Wiklund (1872–1940), suomalainen liikemies ja kauppaneuvos ** Edith Wiklund (1905-1969), suomalainen taidegraafikko ja taidemaalari ** Elis Wiklund (1909–1982), ruotsalainen maastohiihtäjä ja olympiavoittaja ** Gunnar Wiklund (1935–1989), ruotsalainen iskelmälaulaja ** Gustav Wiklund (1934–2019), suomalainen näyttelijä ja taidemaalari ** Henry Wiklund, kamarineuvos, Stiftelsen för det tvåspråkiga Finland- säätiön puheenjohtaja ** Karl Wiklund (1868–1934), ruotsalainen Lapin tutkija ja suomalais-ugrilaisten kielten professori ** Linda Wiklund (s. 1988), suomalainen näyttelijä ** Mari Wiklund (s. 1977), suomalainen kielitieteilijä, yliopiston lehtori ja aikido-opettaja ** Nils Wiklund (1732–1785), ruotsalainen herätyssaarnaaja, wiklundilaisuuden perustaja ** Robert Wiklund (s. 1964), ruotsalainen karateka ** Simone Wiklund (s. 1992), suomalainen juoksija ** Tobias Viklund (s. 1986), ruotsalainen jääkiekkoilija ** Verner Viklund, myöh. Viikla (1895–1941), jääkärieversti, Mannerheim-ristin ritari.
Kevin Poulsen

Kevin Poulsen on entinen yhdysvaltalainen hakkeri. Hänen tunnetuin pseudonyyminsä lienee Dark Dante. Erityisesti Poulsen tunnetaan hakkeroinnista, jossa hän otti haltuunsa kaikki erään Los Angelilaisen radioaseman puhelinlinjat tarkoituksenaan olla juuri se 102:s puhelinsoittaja, jolle palkinnoksi annettaisiin Porsche. == Lähteet == Luokka:Krakkerit Luokka:Yhdysvaltalaiset rikolliset Luokka:Syntymävuosi puuttuu Luokka:Elävät henkilöt
Jarmo Koskinen (jääkiekko)

Jarmo Koskinen (s. 8. maaliskuuta 1959 Lahti) on suomalainen entinen jääkiekkoilija ja nykyinen jääkiekon SM-liigan yhteysjohtaja. == Pelaajaura == Koskinen edusti urallaan SM-liigassa Jokereita sekä Reipas Lahtea vuosina 1980–1987. Hän teki 195 pelaamassaan SM-liigaottelussa 25 pistettä ja hänen uransa paras saavutus oli SM-hopea Jokereiden paidassa kaudella 1982–1983. Hän on toiminut myös Jokereiden kapteenina vuosina 1987–1989, jolloin Jokerit pelasi I-divisioonassa. Pelaajauransa Koskinen lopetti kauden 1988–1989 jälkeen. Pelipaikaltaan hän oli puolustaja. == Pelaajauran jälkeen == Ennen nykyistä tehtäväänsä SM-liigan yhteysjohtajana Koskinen toimi Finnair Stadiumin toimitusjohtajana. Koulutukseltaan Jarmo Koskinen on diplomi- insinööri. == Aiheesta muualla == * Luokka:Suomalaiset jääkiekkoilijat Luokka:Suomalaiset jääkiekkovaikuttajat Luokka:Suomalaiset insinöörit Luokka:Vuonna 1959 syntyneet Luokka:Elävät henkilöt
Jarmo Koskinen

Jarmo Koskinen on seuraavien henkilöiden nimi: *Jarmo Koskinen, jääkiekkovaikuttaja ja entinen pelaaja *Jarmo Koskinen ("Kanaali-Koskinen), nelinkertainen surmaaja.
Välimies

Välimies on Marvel-kustantamon sarjakuvissa esiintyvä kosminen puolijumala, Herra Järjestyksen ja Lordi Kaaoksen palvelija. Välimies toimii Marvel- universumissa tasapainon ja kaksinaisuuden inkarnaationa ja on samalla metafyysinen vastakohta GalactukselleSilver Surfer #18. Marvel Comics.. Välimiehen loi Jim Starlin. Hahmon ensiesiintyminen tapahtui amerikkalaisen Warlock -lehden numerossa 10 (joulukuu 1975). Suomessa Seuraajan ensiesiintyminen tapahtui MARVEL-lehden numerossa 5 (1993). == Historia == Välimies itse on todennut edustavansa erilaisten abstraktien asioiden kaksinaista luonnetta; paha ja hyvä; järki ja tunne; todellisuus ja illuusio ja elämä ja kuolemaWarlock #10 (1975). Marvel Comics.. Välimies toimii myös Herra Järjestyksen ja Lordi Kaaoksen edustajana ja palvelijana universumissa, vaikka hänen lojaalisuutensa on toisinaan ailahtelevaistaThanos Quest #1 (1990). Marvel Comics.. Ensimmäisen kerran Välimiehen tapasi Adam Warlock, jolle Välimies kertoi, että joutuisi pakottamaan tämän muuttumaan pahaksi kaksoisolennokseen Magukseksi. Warlock ei kuitenkaan suostunut tähän ja sai apua vanhalta vastustajaltaan Thanokselta. Välimies juonittelee myöhemmin Universumin vanhimpia vastaan ja onnistuu Kuoleman avulla tappamaan näistä kolmeSilver Surfer #17. Marvel Comics.. Pian tämän jälkeen Välimies joutuu taistelemaan Galactusta vastaan. Välimiehen tavattua maapallon voimakkaimman velhon Tohtori Oudon Herra Järjestys ja Lordi Kaaos vangitsevat hänet rangaistukseksi kapinoinnistaDoctor Strange nro 26-28. Marvel Comics.. Myöhemmin Thanos vapauttaa hänet vankilasta, ja titaanin onnistuu samalla kaappaamaan itselleen yhden suunnattoman voimakkaista Ikuisuuskivistä, joka oli ollut Välimiehen hallussa. Tämän jälkeen Thanos lyö Välimiehen maahan ja jättää tämän kohtaamaan raivostuneet isäntänsä. == Voimat ja varusteet == Välimies omaa laskemattomat fyysiset voimat, hän on täysin tuhoutumaton ja kykenee lentämään valoa nopeammin. Välimiehellä on miltei rajoittamaton kyky manipuloida aikaa, avaruutta ja energiaa. Hän omaa myös suuret psioniset voimat. Huolimatta valtavista voimistaan Välimies ei kuitenkaan ole kaikkitietävä. Välimiehellä on telepaattinen linkki herroihinsa Herra Järjestykseen ja Lordi Kaaokseenhttp://marvel.com/universe/In-Betweener. == Lähteet == ==Aiheesta muualla== *Marvel-kustantamon kotisivujen profiili Välimiehestä Luokka:Marvel-universumin superroistot Luokka:Marvel-universumin kosmiset olennot Luokka:Marvel-universumin kuolemattomat henkilöt Luokka:Marvel-universumin yli-inhimillisen voimakkaat henkilöt
IHL

IHL eli International Hockey League -nimisiä jääkiekkosarjoja on ollut neljä: *International Professional Hockey League (1904–1907) *International Hockey League (1929–1936) *International Hockey League (1945–2001) *International Hockey League (2007–2010), aiemmin Colonial Hockey League ja United Hockey League Myös Venäjän jääkiekkoliigaa kutsuttiin nimellä International Hockey League vuosina 1993–1996.
Rokkitorvesta tuohiviisuihin – 36 valittua laulua

__NOTOC__ Rokkitorvesta tuohiviisuihin – 36 valittua laulua on suomalaisen Alwari Tuohitorvi -yhtyeen toistaiseksi kattavin kokoelmalevy. Se julkaistiin vuonna 2007. Albumin kappaleet on remasteroinut Mika Jussila. == Kappaleet == ===CD 1=== # Rokkibändi # Kromikaunotar # Rokki lentää pilviin # Rokataan vaan # Miss Tekstiili # Taikajuoma # Mitä missä milloin # Jytämimmi # Älä iske Tuijaa # Susanne # Fantasia # Nopee Virtanen # Light Me # King of Gamblers # Lazy Lady # Casanova # Tyhjää en kelaa # Moottoripyörä on moottoripyörä ===CD 2=== # Sinun laulusi # Sateenkaaren taa # Mrs Dream # Minun nainen # Senorita De Colombo # Mykkä fiilis # Miksi lähdit pois, merimies # Pay Me Down # Into the Country # Lady Love and Mr Death # Lovers and Friends # Sing Your Song to Me # Deep Silence # Sunshine on Your Shoulders # Goin` Round # Lehmä-Sepin pluus # Paimenpojan tanssiinkutsu # Raskaat työt ja raskaat huvit == Aiheesta muualla == * Rokkitorvesta tuohiviisuihin discogs.com -sivustolla Luokka:Vuoden 2007 kokoelma-albumit Luokka:Alwari Tuohitorven albumit
Vanhahegeliläisyys

Vanhahegeliläiset eli oikeistohegeliläiset olivat saksalaisen filosofin G. W. F. Hegelin seuraajia, jotka kehittivät hänen ajatteluaan poliittisesti ja uskonnollisesti konservatiiviseen suuntaan. Vanhahegeliläiset asetetaan usein nuorhegeliläisiä eli vasemmistohegeliläisiä vastaan. Nuorhegeliläiset tulkitsivat Hegelin filosofian niin, että sen saattoi katsoa tukevan uudistusvaatimuksia politiikassa ja uskonnossa. == Hegeliläisen oikeiston idealismi == Hegelin historisismin mukaan sekä aatteita että kansakuntia voitiin ymmärtää vain ymmärtämällä niiden historia. Hegel oli koko elämänsä oikeaoppinen Preussin luterilaisen kirkon jäsen. Hän kiinnitti paljon huomiota Absoluuttiin, joka oli hänen nimityksensä olemassaolon perustalle, jota hänen filosofiansa hyödynsi oikeuttamaan uskon Jumalaan. Oikeusfilosofiassaan Hegel kirjoitti: Hegeliläinen oikeisto laajensi Hegelin valtiojohtoista eli statistista käsitystä, pitäen sitä vakiintuneen poliittisen järjestelmän ja oikeaoppisen uskonnon hyväksyntänä. Hegelin historisismin saattoi katsoa hyväksyvän nykyaikaisten instituutioiden välttämättömyyden: kansakunta oli ideaali, joka oli olemassa hegeliläisessä idealismissa sen kansan yläpuolella ja ympärillä, josta se koostui. Poliittisten muutosten vaatiminen oli hyökkäys tätä ideaalia tai kansallisvaltiota vastaan. Vanhahegeliläiset uskoivat, että kehittyneet eurooppalaiset yhteiskunnat, sellaisina kuin ne olivat olemassa 1800-luvun ensimmäisellä puoliskolla, olivat kaiken yhteiskunnallisen kehityksen huippu, siihenastisen historiallisen dialektisen prosessin tuote. Suurin osa vanhahegeliläisistä ylisti Preussin valtiota itseään. Sillä oli laaja julkinen hallinto ja hyvät yliopistot, ja se oli teollistunut ja sen työllisyysaste oli hyvä. Näin se näyttäytyi kehityksen huippuna ja Zeitgeistin korkeimpana ilmentymänä. Monilla hegeliläisen oikeiston jäsenillä oli huomattava ura yliopistoissa tai kirkossa. Koulukuntana vanhahegeliläisyys liittyi läheisesti Berliinin yliopistoon, ja monilla sen jäsenillä oli filosofian tai teologian oppituoli yliopistossa. Vanhahegeliläisyys on jäänyt paljossa nuorhegeliläisyyden, jota edustivat muun muassa Bruno Bauer ja Karl Marx, varjoon. Se jätti jälkensä ennen kaikkea teologiaan, jossa vanhahegeliläisten pyrkimyksillä ei ollut aiottua vaikutusta tukea ajatusta uskon välttämättömyydestä historian tuotteena; sen sijaan he olivat kehittämässä raamattukritiikkiä, joka osoitti kunkin aikakauden vaikutuksen kristinuskon kehitykseen. == Vanhahegeliläisiä == Filosofeja, jotka voidaan lukea vanhahegeliläisiin, olivat mm.: * Karl Daub * Georg Andreas Gabler * Johann Philipp Gabler * Karl Friedrich Göschel * Leopold von Henning * Hermann Friedrich Wilhelm Hinrichs * Heinrich Gustav Hotho * Heinrich Leo Muita ajattelijoita ja historioitsijoita, jotka voidaan lukea vanhahegeliläisiin, tietyin varauksin: * Johann Eduard Erdmann * Eduard Gans * Philip Marheineke * Karl Ludwig Michelet * Johann Karl Friedrich Rosenkranz * Max Schasler * Albert Schwegler * Wilhelm Vatke * Eduard Zeller == Katso myös == * Hegeliläisyys * Nuorhegeliläisyys == Lähteet == Luokka:Hegeliläisyys
WCHL

WCHL on ollut muutaman jääkiekkosarjan lyhenne: * Western Canada Hockey League (1921–1926) * Western Canada Hockey League (juniorisarja) (1932–1933) * Nykyistä Western Hockey League -sarjaa kutsuttiin 1968–1978 Western Canada Hockey Leagueksi * West Coast Hockey League (1995–2003)
Futunio

Futunio Oy, vuoteen 2018 YAP Solutions Oy, on ammattiliittojen ja työttömyyskassojen toimialojen erityistarpeisiin erikoistunut vuonna 1978 perustettu palveluyritys. Yrityksessä työskentelee noin 60 työntekijää. == Lähteet == Luokka:Suomalaiset ohjelmistoyritykset
Jehovan Siionin vanhimpien seurakunta

Jehovan vanhimpien seurakunta (engl. Congregation of Jehovah's Presbytery in Zion) oli Charles Blancher Thompsonin (27. tammikuuta 1814–27 helmikuuta 1895) perustama myöhempien aikojen pyhien liikkeeseen kuulunut yhteisö. New Yorkin osavaltiossa syntynyt Thompson kuului kveekariperheeseen, mutta hän liittyi myöhempien aikojen pyhien liikkeeseen. Profeetta Joseph Smithin kuoleman jälkeen Thompson liittyi James J. Strangin kannattajiin pitäen tätä Smithin laillisena seuraajana. Tammikuussa 1848 Thompson kuitenkin kertoi vastaanottaneensa ilmoituksen, jonka mukaan hän itse oli Smithin seuraaja. Ilmoituksen mukaan Smithin perustama kirkko oli hävinnyt maan päältä tämän kuoleman jälkeen ja Thompson oli kutsuttu ennallistamaan se uudelleen. Thompson selitti olevansa jälleensyntynyt Raamatun Efraim sekä Oppi ja liitot 105:27 mainittu "Baneemi". Thompson kokosi ympärilleen 50-60 kannattajasta koostuneen joukon ja järjesti sen "Jehovan vanhimpien seurakunnaksi". Asemansa turvin Thompson alkoi ohjata yhteisöä haluamaansa suuntaan ja antoi sille esimerkiksi tarkat pukeutumis- ja käyttäytymissäännöt. Syyskuussa 1853 Thompson seuraajineen muutti Mononan piirikuntaan Iowassa ja perusti sinne kommuunin nimeltä "Preparation" ("Valmistuminen"). Lokakuussa 1858 Thompsonin kannattajat ajoivat tämän pois kommuunista ja hänen perustamansa yhteisö hajosi. Kommuunin omaisuudesta käytiin jäsenten kesken katkeraa oikeustaistelua, joka ratkesi Iowan korkeimmassa oikeudessa vasta vuonna 1867. Luokka:Mormonistiset kirkkokunnat
Työmies (savuke)

Työmies oli helsinkiläisen Tupakkatehdas Fennian valmistama savuke, jota tuotettiin vuosina 1902–1984. Työmies oli holkkisavuke, eli siinä ei ollut suodatinta, vaan se oli kovitettu ontto paperiputkilo, joka oli molemmista päistä avoin. Jotta tupakanpuruja ei kulkeutuisi suuhun, savukkeeseen tuli liittää lyhyt puinen holkki, joka tuli pakkauksen mukana. Mikäli holkki katosi, kartion saattoi litistää tai tukkia esimerkiksi pumpulilla. Kansan suussa Työmiestä ja muita holkkisavukkeita kutsuttiin ”pöllitupakeiksi”. ==Historiaa== Kreikkalainen liikemies Achilles K. Christides perusti Tupakkatehdas Fennian vuonna 1899 ja aloitti Työmies-savukkeen valmistuksen 1902. Merkki muodostui niin suosituksi, että Fennia keskittyi pian yksinomaan sen valmistukseen. Tehdas muutti Valter Jungin ja Emil Fabritiuksen suunnittelemaan ja Koskikaran korttelissa Ruoholahdenkadun ja Köydenpunojankadun kulmassa Helsingissä sijaitsevaan rakennukseen 1913.Eeva Järvenpää: Työmies oli Fennian kysytyin tupakka (maksullinen) Helsingin Sanomat 3.5.2009. Viitattu 17.8.2013.Eeva Järvenpää: Fennian tupakkatehdas hallitsi Ruoholahdenkadun päätä Helsingin Sanomat 3.5.2009. Viitattu 17.8.2013. ”Kansan savukkeena” tunnettua Työmiestä markkinoitiin muun muassa taloudellisena: "Polttaessanne Työmies-savukkeita olette taloudellinen, sillä tupakanpaljouteen nähden vastaa kotelo Työmies-savukkeita hyvinkin 2–3 koteloa savukkeita paperi-imukkeella." (Suomen sosialidemokraatti, toukokuu 1932)Mikko Pollari: Kansan parhaaksi(pro gradu) Suomen Sosialidemokraatti, s. 4, 17.5.1932 nro 132 Syksyllä 1945, jolloin ylellisyystarvikkeet olivat kortilla, saattoi neljä pinokuutiometriä halkoja hakannut metsätyömies ostaa ”metsätyömaiden tehopakkauksen”, joka sisälsi kahvia, sokeria ja Työmies- tupakkaa.Viisi vuosikymmentä metsän ja metsämiesten asialla, Metsämiesten säätiö. Luettu 13.11.2007 Varsinkin Helsingin olympialaisten myötä Suomeen saapui ulkomaisia suodatinsavukkeita ja kotimainen tuotanto kääntyi hiljalleen laskuun. Työmies-tupakkaa valmistettiin vuosikymmenten ajan aina vuoteen 1984 saakka, jolloin lääkintöhallitus kielsi sen valmistamisen sellaisenaan korkeiden terva- ja nikotiinipitoisuuksien vuoksi.Yle:Kysy mitä vain Luettu 13.11.2007 Mainoksessa vuodelta 1960 Työmies-savuketta kuvataan näin: ”Miehisten miesten jämerä savuke. Työmies on aina täyttä tupakkaa. Palaa vain silloin kuin itse haluatte.” Työmies-tupakan askeja valmisti Raivolan kotelotehdas, joka oli perustettu vuonna 1922 Kivennavalle ja siirretty vuonna 1939 Lappeenrantaan. Tehdas tuotti myös Klubi- ja Saimaa-tupakkamerkkien askit. == Lähteet == Luokka:Savukemerkit Luokka:Tupakan historia
Rizla

Rizla on savukepaperimerkki ja maailman suurin savukepaperivalmistaja. Yhtiö on perustettu vuonna 1796. == Lähteet == Luokka:Tupakointi Luokka:Tupakkamerkit
Hannu Paloviita

Hannu Paloviita (s. 11. marraskuuta 1957 Ylöjärvi) on suomalainen kustantaja. Paloviita opiskeli matematiikkaa, fysiikkaa ja tähtitiedettä. Hän oli vuonna 1987 perustamassa Like-kustannusyhtiötä (silloin nimellä Lieke) yhdessä muun muassa Mika Siltalan ja Timo Ernamon kanssa ja oli sen toimitusjohtaja. Hän myi Liken Otavalle 2005 neuvoteltuaan ensin muun muassa Bonnierin kanssa. Vuonna 1999 Paloviita oli perustamassa Voima-lehteä muun muassa Tuomas Rantasen kanssa. Paloviita on Rosebud Booksin toimitusjohtaja. Rosebud on vähemmistöosakkaana Into-kustantamossa, Voima-lehdessä ja Le Monde Diplomatiquen suomenkielisessä julkaisussa. Paloviita avasi syyskuussa 2021 uuden Rosebud-ketjun kirjakaupan nimellä Sivullinen Helsingissä Kaisa-talossa Kaisaniemenkadulla. 1 300-neliöinen kirjakauppa on 40 000 nimikkeellään avautuessaan Suomen suurin. Kauppa toimii vähintään kolme vuotta, pitempäänkin, jos asiakkaita riittää.Jussi Karjalainen, Joka yö on luettava. Suomen Kuvalehti nro 37, 17.9.2021 s. 52–53 == Lähteet == Luokka:Suomalaiset yritysjohtajat Luokka:Vuonna 1957 syntyneet Luokka:Elävät henkilöt
Prisoner

Prisoner tai The Prisoner voi tarkoittaa ainakin seuraavia: * Saarroksissa (The Prisoner), brittiläinen televisiosarja vuosilta 1967–1968 * Prisoner (The Prisoner), 1960-luvun televisiosarjan uusintaversio vuodelta 2009 * Prisoner, australialainen vankilaan sijoittuva saippuasarja vuosilta 1979–1986 * Prisoner, Cherin musiikkialbumi vuodelta 1979 * "Prisoner", Miley Cyrusin musiikkikappale vuodelta 2020 * The Prisoner, Herbie Hancockin musiikkialbumi vuodelta 1969 * Vanki (The Prisoner), Peter Glenvillen ohjaama brittiläinen elokuva vuodelta 1955. == Katso myös == * Prisoners
Roberto Saviano

thumb|Roberto Saviano, 2007 Roberto Saviano (s. 22. syyskuuta 1979 Napoli) on italialainen kirjailija ja toimittaja. Kirjoituksissaan, artikkeleissaan ja kirjoissaan hän käyttää proosaa ja uutistyyliä kertoessaan muun muassa vaikutusvaltaisesta campanialaisesta rikollisjärjestöstä camorrasta ja kansainvälisestä kokaiinikaupasta. Savianon kirja Gomorra ilmestyi 2006. Siinä hän kertoo salaisia yksityiskohtia camorran liiketoimista. Napolilaiset kummisedät ovat uhkailleet häntä, ja siksi Italian sisäministeriö on järjestänyt hänelle jatkuvan poliisivartion. Camorra halusi joululahjaksi Savianon hengen, ja lupasi surmata tämän ennen vuodenvaihdetta, mutta näin ei kuitenkaan käynyt. Gomorra on käännetty 42 kielelle, ja siitä on tehty elokuva, joka sai ensi-iltansa vuonna 2008 sekä televisiosarja, joka esitettiin vuosina 2014-2019. Vuonna 2013 ilmestyi Savianon kirja Zero Zero Zero kansainvälisestä kokaiinikaupasta. Vuonna 2019 julkaistiin kirjan pohjalta tehty televisiosarja, jossa Saviano on mukana yhtenä tuottajana. ==Teokset== * Gomorra, mafian valtakunta, suom. Hannimari Heino, WSOY, 2007; 2009 * Järistyksen jälkeen: tositarinoita Berlusconin jälkeen Italiasta, WSOY, 2012 * * La paranza dei bambini, 2016 ==Dokumenttielokuvia== *Roberto Saviano, mafian jahtaama (Roberto Saviano: un écrivain menace de mort par la Camorra, 2011) ==Lähteet== * ===Viitteet=== == Aiheesta muualla == * Bozonnet, Jean- Jacques: Le courage du jeune écrivain Roberto Saviano Le Monde. * Death Threats from the Mob: A Mafia Fatwa for an Italian Author Der Spiegel. * Malm, Åke: Skrev bok – nu jagas han av maffian Aftonbladet. * Universidad Internacional Menéndez Pelayo (UIMP). Santander, Espanja, 2009 Luokka:Italialaiset kirjailijat Luokka:Vuonna 1979 syntyneet Luokka:Elävät henkilöt
Henry Clay

thumb|Henry Clay Henry Clay, Sr. (12. huhtikuuta 1777 – 29. kesäkuuta 1852) oli amerikkalainen valtiomies, joka toimi Yhdysvaltain ulkoministerinä vuosina 1825–1829. Hän oli mukana ”suuressa triumviraatissa” Daniel Websterin ja John C. Calhounin kanssa. Vuonna 1957 John F. Kennedyn johtama Senaatin valiokunta nimesi hänet yhdeksi suurimmista senaattoreista Yhdysvaltain historiassa. Vuonna 1812 Clay valittiin Kentuckyn osavaltiosta Yhdysvaltain edustajainhuoneeseen ja välittömästi kauden alettua edustajainhuoneen puhemieheksi -ainoan kerran historiassa. Hän oli presidenttiehdokas vuonna 1824 ja tuli neljänneksi. Yksikään ehdokkaista ei kuitenkaan saanut ääntenenemmistöä, joten edustajainhuone valitsi voittajan. Clay käytti vaikutusvaltaansa tukeakseen John Quincy Adamsia, joka voitettuaan nimitti Clayn ulkoministeriksi. Clay istui Yhdysvaltain senaatissa vuosina 1806–1807, vaikka olikin tuolloin perustuslain mukaan liian nuori senaattoriksi, 1831–1842 ja vuodesta 1849 kuolemaansa asti. Hän oli ehdolla presidentiksi viisi kertaa, mutta ei tullut valituksi. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Vuonna 1777 syntyneet Luokka:Vuonna 1852 kuolleet
Kirkendall-efekti

Kirkendall-efekti on diffuusioefekti, jossa diffuusioparista toinen aine diffusioiutuu nopeammin kuin toinen. Tällöin aineiden välinen raja siirtyy nopeammin diffuntoituvan aineen suuntaan. Kirkendall-efekti on syynä purppuraruttoon, joka heikentää mikropiireissä johtimia. Kirkendall-efekti on nimetty tohtori Ernest O. Kirkendallin (1913 - 22.08.2005) mukaan. Luokka:Diffuusio Luokka:Materiaalitiede
Rejlers

Rejlers AB on ruotsalainen yhtiö, joka tarjoaa insinööripalveluja teollisuuden, energian, rakentamisen ja infran asiakaskunnille. Rejlers yhdistää tieto- ja viestintäteknologian insinööriosaamiseen ja tarjoaa asiakkailleen myös digitaalisia palveluratkaisuja. Asiakkailleen yhtiö tarjoaa palveluitaan konsultointina, palvelutuotteina ja projektiratkaisuina. Rejlersin kotimarkkinat ovat Suomessa, Ruotsissa ja Norjassa, missä sillä on noin 2000 työntekijää ja yli 80 toimistoa. Yhtiön B-sarjan osake on listattuna Tukholman pörssissä. Rejlerin perheellä on 56 prosentin äänienemmistö yhtiön osakkeista. Yhtiön on perustanut Gunnar Rejler, jonka pojanpoika Peter Rejler oli yhtiön toimitusjohtajana vuosina 1999–2012 ja myöhemmin 2014–2018. Peter Rejlerin jälkeen toimitusjohtajana aloitti maaliskuussa 2018 Viktor Svensson, joka tuli Rejlersin palvelukseen konsulttiyhtiö ÅF:ltä. ==Lähteet== ==Aiheesta muualla== * Rejlers Group * Rejlers Suomi Luokka:Ruotsalaiset pörssiyhtiöt Luokka:Konsultointiyhtiöt
Alan Ross Anderson

Alan Ross Anderson (1925–1973) oli yhdysvaltalainen loogikko, joka toimi Yalen ja Pittsburghin yliopistojen filosofian professorina. Anderson on kehittänyt relevanssilogiikkaa ja deonttista logiikkaa. Hän työskenteli usein yhdessä Nuel Belnapin kanssa. == Logiikka == Relevanssilogiikassa Anderson katsoi, että pätevän päätelmän johtopäätöksen tulisi olla jossain tekemisissä premissien kanssa, eli olla relevantti suhteessa niihin. Hän ilmaisi tämän ”relevanssiehdon” formaalisti seuraavasti: :A:sta seuraa B jos ja vain jos A ja B jakavat vähintään yhden ei-loogisen vakion. Deonttisessa logiikassa Anderson katsoi, että muotoa ”pitäisi olla niin, että A” olevat lauseet tulisi tulkita loogisesti samana kuin: :Ei-A:sta seuraa v, missä v tarkoittaa jotain samanlaista kuin ”normia on rikottu”. Logiikan filosofian suhteen Anderson oli platonisti (tai realisti). tai looginen monisti; hän katsoi, että on olemassa ”yksi tosi logiikka” ja uskoi sen olevan relevanssilogiikka. == Julkaisuja == * ”Some nasty problems in the formal logic of ethics”. Noûs I (4): 345–60 (1967) * Entailment: The Logic of Relevance and Necessity. Vol. 1. (yhdessä N. D. Belnapin kanssa) (1975) * Entailment: The Logic of Relevance and Necessity. Vol. 2. (yhdessä N. D. Belnapin ja J. M. Dunnin kanssa) (1992) == Kirjallisuutta == * Mares, E. D. 1992. Andersonian deontic logic. Theoria 58: 3–20. Luokka:Yhdysvaltalaiset filosofit Luokka:Loogikot Luokka:Yhdysvaltalaiset professorit Luokka:Yalen yliopiston professorit Luokka:Vuonna 1925 syntyneet Luokka:Vuonna 1973 kuolleet
Unic

Unic Oy oli osuuspankkiryhmään 1967 perustettu ATK-palvelutalo. Unic oli aikansa merkittävimpiä palkkahallinnon ja taloushallinnon ohjelmistojen tuottajia. Muita 1960–1980-luvun merkittäviä toimijoita atk-palvelualalla olivat muun muassa Nokian laskentakeskus, Tietotehdas Oy, Nixdorff Oy, Systek Oy. Unic noteerattiin pörssin OTC-listalla 26.9.1988–20.12.1995. Tietotehdas Oy, (josta myöhemmin tuli ensin TietoEnator Oy ja sittemmin Tieto Oyj), osti Unicin 1990-luvun puolivälissä. Sen jälkeen Unic toimi nimellä TT-Unic Oy (perustettu 28. joulukuuta 1995) ja myöhemmin nimellä TietoEnator Applications Oy ja Personec Oy. TietoEnator myi vuonna 2006 Personec Oy:n Nordic Capital -sijoitusyhtiölle. Yhtiön nimi on nykyään Aditro Oy. == Ohjelmistojen historia == Unic Oy:n toimintaan yhdistyi Tietotehtaan yhteydessä Valtion tietokonekeskuksen (VTKK) palkkaohjelmistot kuten HEPLA. Tietotehtaan puolelta tuli mm. Meritt -ohjelmistot ja HHP -palkkasovellus. Tietotehdas oli ostanut myös Tietovoima Oy:ltä Syslat palkkasovelluksen joka liittyi myös uuteen Unic Oy:n. Yhtiön merkittävimpiä palkkahallinnon tuotteita ovat Master, Intime Open, Wintime, Fortime, Tikon ja Regime -nimiset palkka- ja taloushallinnon ohjelmistot. Nykyään ne tunnetaan nimillä Personec W , Personec F (ent. Fortime) ja Personec R (ent. Regime), Personec tikon (ent. Tikon). ==Lähteet== == Aiheesta muualla == * Aditro Oy:n sivut Luokka:Entiset suomalaiset tietotekniikkayhtiöt Luokka:Laskentatoimi
Kanavaproteiini

Kanavaproteiinit ovat solukalvon integraalisia kuljettajaproteiineja, joiden läpi tietyt molekyylit pääsevät siirtymään solukalvon puolelta toiselle. Kanavaproteiinien kanavaa reunustavat hydrofiiliset aminohapot, jotka auttavat ionien tunnistamista ja kulkua. Ionien kulkeutuminen on passiivista perustuen diffuusioon. Kuljetus ei vaadi energiaa Kuljetusproteiinit jakautuvat kahteen pääluokkaan: kantajaproteiinit ja kanavaproteiinit. Kanavaproteiinit eivät ole niin stereospesifisiä kuin kantajaproteiinit, vaikka myös ne päästävät lävitseen vain tietynlaisia molekyylejä. Kanavaproteiinit eivät ole saturoituvia. Ne pystyvät huomattavasti nopeampaan kuljetukseen kuin kantajaproteiinit. == Säätely == Kanavaproteiineja on kahden tyyppisiä, ionikanavia ja akvaporiineja. Ionikanavia ovat ligandin säätelemät kanavat (esimerkiksi asetyliinikoliinireseptori-ionikanava) ja jännitteen säätelemät kanavat (esimerkiksi natriumkanavat hermosoluissa). Mekaanisesti säädellyt kanavaproteiinit tarvitsevat toimiakseen mekaanisen stimulaation (esimerkiksi korvan karvasolujen kanavaproteiinit). Akvaporiinit ovat erikoistuneet veden nopeaan kuljetukseen solukalvon läpi. == Tehtävät == #Solun tilavuuden, imeytymisen sekä erityksen säätely yhdessä pumppujen ja kantajaproteiinien kanssa. #Sähköisen potentiaalin säätely solun sisä- ja ulko-osan välillä. #Osa kanavaproteiineista päästää Ca²+-ioneja lävitseen solun ulkopuolelta tai solulimakalvoston sisältä, mikä saattaa aiheuttaa monenlaisia soluvasteita. Kuva:Solukalvo.JPG == Katso myös == * Akvaporiini * Ionikanava * Kalvoproteiini * Kantajaproteiini == Lähteet == Luokka:Biokemia Luokka:Solubiologia
Republic Motor Truck Company

Republic-merkkisten kuorma-autojen valmistus aloitettiin vuonna 1912 Alma Motor Truck Company Of Alma, Michigan -nimisessä yhtiössä. Yhtiön nimeksi vaihdettiin 1914 Republic Motor Truck Co, Alma, Michigan. Vuonna 1917 yhtiön vuosituotanto oli jo kasvanut yli 10 000 kuorma-autoon. Seuraavana vuonna Yhdysvaltain suurimmaksi kuorma-autonvalmistajaksi kasvaneen yhtiön tuottamia Republic-kuorma-autoja oli myyty jo yhteensä 30 000 kappaletta 1 300:n jälleenmyyjän kautta. 1920-luvun alkaessa taloudelliset vaikeudet supistivat yhtiön tuotantoa huomattavassa määrin. Republic kuorma-autot erottuivat silmiinpistävän keltaisista rungoistaan. Vuonna 1929 Republic sulautui American LaFrance Truck Co -yhtiöön, ottaen kaupalliseksi nimekseen LaFrance- Republic Corporation, eikä kuorma-autoja enää sen jälkeen valmistettu alkuperäisellä Republic merkillä. Suomeen Republic-autojen maahantuontia ja kokoonpanoa hoiti SOK, siksi niitä oli 1920–1940-luvuilla varsin runsaasti osuuskauppojen tavarankuljetuksissa. Vuonna 1920 SOK ”valmisti” Helsingin Vallilassa sijaitsevalla korjauspajallaan yhteensä 57 kappaletta Republic 20 -kuorma-autoa. Näistä yksi on saatu säilytetyksi alun alkaen muutaman helsinkiläisen automobiiliharrastajan ansiosta. Auton on sittemmin entistänyt alkuperäistä vastaavaksi sen nykyinen omistaja, Veteraanikuorma-autojen seura ry. Luokka:Yhdysvaltalaiset automerkit Luokka:Kuorma-autonvalmistajat
John Anderson (filosofi)

John Anderson (1. marraskuuta 1893 Stonehouse, Lanarkshire – 6. heinäkuuta 1962) oli skottilaissyntyinen australialainen filosofi, joka toimi Sydneyn yliopiston Challis-oppituolin filosofian professorina vuosina 1927–1958. Hän perusti empiirisen filosofisen suuntauksen nimeltä ”Sydneyn realismi”. Anderson toimi Australian kommunistisessa puolueessa. Hän kannatti täydellistä ”ajattelunvapautta” joka suhteessa, mukaan lukien politiikassa ja etiikassa. Osa hänen ajatuksistaan herätti kiistelyä, ja hän oli usein riidoissa yliopiston hallinnon kanssa. Andersonilla oli kuitenkin suuri rooli 1950- ja 1960-luvun ”andersonilaisen” ajattelija- ja aktivistisukupolven kouluttamisessa. Andersonilta ovat saaneet vaikutteita muun muassa John Passmore, David Armstrong, David Stove, J. L. Mackie ja Eugene Kamenka. == Teoksia == * Classicism (1960) * Empiricism and Logic (1962) * Relational Arguments (1962) * Studies in Empirical Philosophy (1962) * A Perilous and Fighting Life: From Communist to Conservative; The Political Writings of Professor John Anderson (toim. Mark Weblin) (2003) * Space, Time and the Categories: Lectures on Metaphysics 1949–50 (johdanto D. Armstrong) (2007) == Kirjallisuutta == * Baker, A. J.:Australian Realism: The Systematic Philosophy of John Anderson (Cambridge University Press, 1986). * Kennedy, B. : A Passion to Oppose: John Anderson, Philosopher (Melbourne University Press, 1995). * Franklin, J.: Corrupting the Youth: A History of Philosophy in Australia (Macleay Press, 2003), chs 1–2. == Aiheesta muualla == * Australian Dictionary of Biography: John Anderson * The John Anderson Archive – The Life, Works and Legacy of John Anderson 1893–1962 Luokka:Australialaiset filosofit Luokka:Skotlantilaiset filosofit Luokka:Australialaiset professorit Luokka:Vuonna 1893 syntyneet Luokka:Vuonna 1962 kuolleet
Andrea Blackett

Andrea Blackett (s. 24. tammikuuta 1976) on barbadoslainen pikajuoksija, joka keskittyy pääasiassa 400 metrin aitajuoksuun. Hän pitää hallussaan Barbadoksen ennätyksiä 100 metrin aitajuoksussa ja 400 metrin aitajuoksussa. ==Saavutuksia== * Kansainyhteisön kisoissa 400 m aitajuoksun mestaruus 1998 * GP-finaalissa 400 m aidoissa toinen 1999 * IAAF:n yleisurheilufinaalissa 400 m aidoissa toinen 2003 * Pan-Amerikan kisoissa 400 m aidoissa toinen 1999 ja kolmas 2003 Athletics Pan American Games Women: 400 m Hurdles Sports123 , 4 × 400 metrin viestissä kolmas 1999 * MM-kisoissa 400 m aidoissa neljäs 1999, kuudes 2003 ja 2005, kahdeksas 1997 ===Ennätykset=== * 400 m: 54,01 (2006) * 400 m aidat: 53,36 s (1999) * 100 m aidat: 13,17 s (2000) ==Lähteet== Luokka:Barbadoslaiset pikajuoksijat Luokka:Barbadoslaiset 400 metrin aitajuoksijat Luokka:Vuonna 1976 syntyneet Luokka:Elävät henkilöt
John Anderson

John Anderson voi viitata seuraaviin henkilöihin (ikäjärjestyksessä): * John H. D. Anderson (1726–1796), skotlantilainen luonnonfilosofi * John Anderson (1833–1900), skotlantilainen eläintieteilijä * John August Anderson (1876–1959), yhdysvaltalainen fyysikko ja tähtitieteilijä * John Anderson (1893–1962), australialainen filosofi * John Anderson (1907–1948), yhdysvaltalainen yleisurheilija * John Stuart Anderson (1908–1990), brittiläinen epäorgaaninen kemisti * John Anderson (1922–1992), yhdysvaltalainen näyttelijä * John B. Anderson (1922–2017), yhdysvaltalainen poliitikko * John Anderson (1924–2001), yhdysvaltalainen meloja * John Robert Anderson (s. 1928), australialainen kemisti * Jon Anderson (s. 1944), englantilainen muusikko * John Robert Anderson (s. 1947), kanadalainen psykologi ja tietojenkäsittelytieteilijä * John Anderson (s. 1957), kanadalainen jääkiekkovalmentaja * John Anderson, Jr. (1917–2014), yhdysvaltalainen republikaanipoliitikko, Kansasin kuvernööri 1961–1965 * John Anderson (s. 1939), australialainen kilpapurjehtija.
Bandvagn 206

Bandvagn 206 (BV 206) on ruotsalaisen Hägglundsin maansa asevoimille valmistama telakuorma-auto. Ajoneuvo käsittää kaksi telavetoista osaa, jotka on kytketty toisiinsa runko-ohjattavaksi kokonaisuudeksi. Se kykenee kuljettamaan yhteensä 17 henkeä varusteineen. Joissain versioissa perävaunu on varattu muuhun käyttöön, joten paikkaluku on 11 henkeä vähemmän. Edeltäjänsä Volvo Bv 202:n mukaisesti ajoneuvo on suunniteltu kuljettamaan joukkoja Pohjois-Ruotsin lumisissa olosuhteissa ja pehmeissä maastoissa. Telojen muodostama pieni pintapaine mahdollistaa liikkumisen monenlaisilla alustoilla. Ajoneuvo on myös uimakykyinen ja saavuttaa vedessä lähes 5 km/h nopeuden. Ajoneuvoa on valmistettu yli 11 000 kappaletta, ja sitä on viety yli 37:ään eri maahan. Ajoneuvo voi ottaa kuormaa yhteensä 2 500 kg, ja se voi vetää perässään 2 500 kg kuorman. == Lähteet == * == Aiheesta muualla == * Suomen puolustusvoimat: BV 206 * Bv 206 Military Today -sivustolla Luokka:Telakuorma- autot Luokka:Ruotsin puolustusvoimien kalusto Luokka:Suomen puolustusvoimien kalusto
François-Joachim de Pierre de Bernis

François-Joachim de Pierre, Bernisin kardinaali (22. toukokuuta 1715 Saint- Marcel-d'Ardèche Ranska – 3. marraskuuta 1794 Rooma Italia) oli ranskalainen kirjailija, prelaatti ja diplomaatti, joka toimi suurlähettiläänä Venetsiassa, valtioministerinä Ranskassa ja ulkoministeriön valtiosihteerinä, kunnes hänet oli vihitty papiksi ja nimitetty asiainhoitajaksi Pyhän istuimen luokse Roomaan. Hän oli myös Ranskan akatemian jäsen. == Elämäkerta == François- Joachim de Pierre syntyi vanhaan, mutta köyhtyneeseen aatelissukuun. Hän kävi koulunsa pariisilaisessa collège Louis-le Grandissa ja sen jälkeen Saint- Sulpice-seminaarissa. Niin koulussa kuin opiskelussaankin hän oli loistava oppilas, mutta samalla kunnianhimoinen ja melankolinen. Aluksi kardinaali de Fleury oli hänen suojelijansa, mutta kääntyi kuitenkin jatkossa hänen vastustajakseen. Tämä johti hänen piispallisen uransa katkeamiseen. Kuninkaan suosikkien avulla hän myös pääsi Ludvig XV:n lähipiiriin, mikä tiesi hänelle taloudellisesti vaikeiden aikojen päättymistä. Kuningas antoi hänelle 1 500 livren eläkkeen ja huoneiston Tuileries’n linnasta Pariisissa. Hänet johdatteli diplomaatin uralle markiisitar de Pompadour, ja niin hän pääsii Ranskan hallinnon pienen sisäpiirin jäseneksi . Hän toimi kuninkaan neuvonantajana, kun hänet nimitettiin valtioministeriksi vuonna 1757, ja sen jälkeen hän vuosina 1757–1758 toimi valtiosihteerinä ulkoministeriössä. == Keskeiset teokset == * Réflexions sur les passions et sur les goûts (1741) * Poésies diverses, par M. L. D. B. (1744) * Œuvres meslées en prose et en vers de M. L. D. B*** (1753) * Les Quatre saisons, ou les Géorgiques françoises, poëme (1763) * Les Saisons et les jours, poèmes (1764) * Œuvres complettes de M. le C. de B*** (1767) * Correspondance du cardinal de Bernis, ministre d'État, avec M. Paris du Verney, conseiller d'État, depuis 1752 jusqu'en 1769 (1790) * La Religion vengée, poème en 10 chants (1795) * Correspondance de Voltaire et du cardinal de Bernis, depuis 1761 jusqu'à 1777 (1799) * Mémoires et lettres de François-Joachim de Pierre, Cardinal de Bernis (1715-1758), publiés avec l'autorisation de sa famille, d'après les manuscrits inédits par Frédéric Masson (1878). Uusi painos: Mercure de France, Paris, 2000. == Aiheesta muualla == * Sukutaulu Luokka:Ranskalaiset kardinaalit Luokka:Ranskalaiset poliitikot Luokka:Ranskan akatemian jäsenet Luokka:Ranskan suurlähettiläät Luokka:Vuonna 1715 syntyneet Luokka:Vuonna 1794 kuolleet
Kill Bill

Kill Bill on Quentin Tarantinon käsikirjoittama ja ohjaama kaksiosainen toimintaelokuva. Sen osat ovat # Kill Bill: Volume 1 (2003) # Kill Bill: Volume 2 (2004) Luokka:Vuoden 2003 yhdysvaltalaiset elokuvat Luokka:Vuoden 2004 yhdysvaltalaiset elokuvat Luokka:Yhdysvaltalaiset toimintaelokuvat Luokka:Quentin Tarantinon ohjaamat elokuvat Luokka:Quentin Tarantinon käsikirjoittamat elokuvat Luokka:Kungfuelokuvat
PortAventura World

PortAventura World on lomakeskus 85 kilometriä Barcelonasta länteen Saloun kaupungissa. Lomakeskus on Euroopan suurin. Alueella on 2 elämyspuistoa, 1 vesipuisto, 6 hotellia, 1 kongressikeskus ja 3 golfkenttää. Lomakeskus sijaitsee Renfe R16. PortAventura World koostuu useammasta teema-alueesta: PortAventura Parkissa on 38 laitetta, PortAventura Worldiin kuuluu myös Ferrari Land sekä PortAventura Caribe Aquatic Park -vesipuisto, jossa on erilaisia altaita, vesiliukumäkiä ja tekorantoja. == Aiheesta muualla == * Portaventuraworld.com sivusto Luokka:Espanjan huvipuistot Luokka:Katalonian rakennukset ja rakennelmat Luokka:Tarragonan maakunta